google/wiki40b huggingface dataset:
Bundessozialgericht

Bundessozialgericht (BSG) er Tysklands øverste føderale domstol i sosialrett. Den er dermed en av fem føderale høyesteretter i landet ved siden av Bundesarbeitsgericht, Bundesfinanzhof, Bundesgerichtshof og Bundesverwaltungsgericht.
Domstolen ble etablert 11. september 1954 og har sete i Kassel.
Administrativt er domstolen underlagt Bundesministerium für Arbeit und Soziales (Arbeids- og sosialdepartementet).
Bundessozialgericht avgjør bl.a. i ankesaker over dommer i delstatenes sosialretter. Videre avgjør den i første og siste instans i saker av ikke-forfatningsrettslig karakter mellom forbundsstaten og delstatene eller mellom delstatene.
Domstolen er inndelt i avdelinger kalt senater, tilsammen 14 senater. Arbeidsområdene som for eksempel arbeidsledighetstrygd, pensjoner, sykepenger etc. er fordelt mellom senatene. Ett senat består av tre juridiske og to lege dommere.
Kristoffer Hoas

Bakgrunn

Befolkningen i Gammalsvenskby kan spore sitt opphav tilbake til Dagö (Hiiumaa) i dagens Estland, tidligere en del av det svenske riket. I Katarina IIs periode forlot den svensktalende delen av befolkninga øya i august 1781 på grunn av løfter om at de skulle få fruktbar jord sør i Ukraina, på områder som nylig var kapret fra Det osmanske riket.
Kristoffer Hoas var sønn av bonden Thomas Hoas. Erter folkeskolen ble han i 1892 elev ved det tyske lærerseminariet i Sarata i Bessarabia og avla i 1896 klokkereksamen der.

Virke i Gammalsvenskby

Hoas virket deretter som lærer, klokker og landssbysekreterær i Gammalsvenskby. I 1900 foretok han en studiereise til Sverige og fikk derved muligheter til å bygge opp et landsbybibliotek og ta imot jordbruksstøtte fra Sverige. Etter den russiske revolusjonen ble kirken i Gammalsvenskby overtatt av staten, og man trengte en gudstjenesteforretter fra landbyen. Kristoffer Hoas tok på seg oppgaven. 
Luthersk prest: Da det senere inntrådte roligere tider fikk Hoas mulighet til å reise til Sverige der han i 1922 ble presteviet av erkebiskop Nathan Söderblom. Kristoffer Hoas forble som prest i Gammalsvenskby til 1928, da det politiske klimaet igjen ble hardere. Hoas klarte da å få utreisetillatelse for å besøke Sverige.

Sverige, Canada, Gotland

Vel ankommet bestemte han seg for å bli i Sverige og i stedet arbeide for å gi øvrige gammalsvenskbyboere mulighet til å emigrere. I 1929 klarte man å utvirke en slik tillatelse, og i 1929 ankom omkring 880 svenskbyboere til Trelleborg. Kristoffer Hoas møtte dem i Jönköping der de ble en kortere tid, og foretok også en reise til Canada sammen med en gruppe gammalsvenskbyboere for å undersøke muligheten til emigrasjon dit. Sammen med omkring 550 av gammalsvenskbyboerne valgte imidlertid Hoas i 1930 å bosette seg på Gotland. Frem til 1937 tjenestegjorde han som pastorsadjunkt i blant annet Sjonhem og Viklau
Solligården

Solligården er en bydel i Tromsø. Den ligger på fastlandssiden og hører til tettstedet Tromsdalen, som i sin tur er en del av byen Tromsø. Solligården ligger helt sør i Tromsdalen og har Europavei 8 som nærmeste nabo.
Weslaco (Texas)

Weslaco er en by i Hidalgo County i Texas. Bavnet er avledet fra selskapet W. E. Stewart Land Company. Weslaco ligger sør i Texas nær ved grensen til Mexico.
Ording

Ording er en norsk slekt som innvandret fra byen Ording i Slesvig til Skien tidlig på 1700-tallet med Boye Pettersen Ording.
Slektsmedlemmer har også brukt slektsnavnene Bøyesen, Boysen, Boyson m. fl. etter fornavnet Bøye eller Boye som har vært mye brukt i slekten helt fra 1700-tallet. Fra og med 1700-tallet har slektsmedlemmer vært kjøpmenn og drevet til dels omfattende handelsvirksomhet i Skien. Flere av slekten ble kjent som ivrige medlemmer av den strenge herrnhutermenigheten
Fra og med 1700-tallet har slektsmedlemmer vært kjøpmenn og drevet til dels omfattende handelsvirksomhet i Skien. Flere av slekten ble kjent som ivrige medlemmer av den strenge herrnhutermenigheten (brødremenigheten). Fra 1800-tallet er det i slekten flere prester og akademikere. Mange av slekten er bosatt i Oslo.
Idag har slekten – gjennom kvinner i slekten – en stor mengde etterkommere med mange forskjellige slektsnavn.
Antrim (distrikt)

Folketall

Ved folketellingen 2011 for Nord-Irland hadde området som ble dekket av Antrim District Council 61 805 innbyggere.
Kirketukt

Kirketukt er en type straffetiltak som kirken bruker overfor medlemmene sine hvis de bryter med kirkens grunnleggende normer. Slike medlemmer vil helt eller delvis bli utelukket fra det kirkelige fellesskapet i kortere eller lengre tid.
De norske bestemmelsene omkring dette hadde sin bakgrunn i Christian Vs Norske Lov av 15. april 1687.
Gamle Kirkeplass

Gamle Kirkeplass er en rektangulær offentlig park i Drammen sentrum i Buskerud.
Parken ligger på Bragernes ca. 300 meter vest for Bragernes torg og omkranses blant annet av Bragernes kirkegård, Drammens teater, Drammenselven, Rica Park hotell og Frimurerlosjens bygninger. Parken avgrenses av Hauges gate i nord og Øvre Strandgate i sør. I tillegg gjennomskjæres parken av Øvre Torggate og Øvre Storgate slik at den er delt opp i tre felt.
Plassen har fått sitt navn etter Gamle Bragernes kirke som sto på plassen frem til den brant ned under bybrannen i 1866. På det midterste feltet i parken ble det i 1941 reist et minnesmerke der tårnet i den nedbrente kirken sto. Monumentet er utført av billedhugger Nic. Schiøll og består av en kubisk blokk av mørk labrador med et relieff av kirken som lå på stedet.
Craniorphnus

Levevis

Slekten har trolig et underjordisk levesett i likhet med de fleste andre Orphninae.

Utbredelse

Arten er bare kjent fra det sørøstlige Kenya og har ikke blitt gjenfunnet etter originalbeskrivelsen.
Phytoecia nigricornis

Utseende

En liten til middelsstor (7-12 mm), slank, sylindrisk, svart trebukk, kroppen tett kledt med korte, nedliggende, grå hår. Antennene er omtrent så lange som kroppen. Hodet er nokså stort, omtrent så bredt som pronotum, som er omtrent kvadratisk med en smal, lys midtstripe. Dekkvingene er tydelig bredere enn pronotum, med markerte skuldre, en tanke tilsmalnende fra skuldrene bakover. De er grovt og tett punktert og nokså matte, og dekker ikke det bakerste bakkroppsleddet. Beina er svarte.

Levevis

Dette er en av forholdsvis få trebukker i Norden som har larver i urter. Denne artens larver lever inne i stenglene på kurvplanter, særlig i gullris,  men også i reinfann, markmalurt og prestekrage. 
Eggleggingsatferden er ukjent. Larveutviklingen tar ett år. De voksne billen påtreffes i nærheten av næringsplantene i juni-juli.

Utbredelse

Den er utbredt i Europa og det vestlige Sibir. Den er ikke kjent fra Norge, men er funnet noen steder i Skåne og Blekinge i Sverige, trolig også i det sørøstlige Finland.
Skogsfjorden (Karlsøy)

Skogsfjorden er en fjord på nordsida av Ringvassøya i Karlsøy kommune i Troms. Den er 5 kilometer lang, fra innløpet mellom Tisneset og Trollvikneset, sørover til Sørkjosen i botn av fjorden. Fjorden ligger på sørsida av Skagøysundet, med Rebbenesøya på nordsida av sundet.
Bygda Skogsfjord ligger på østsida av fjorden, og her ligger også gårdene Nygård, Solheim og Nyvoll. Like nord for Skogsfjorden ligger grenda Mikkelvik.
Fv302 går langs østsida av fjorden. Fra Mikkelvik går ferge til Bromnes på Rebbenesøya på motsatt side av Skagøysundet, og også til Helgøya og Sør-Grunnfjord.
Eugen-Richter-Turm

Eugen-Richter-Turm (norsk: Eugen Richter-tårnet) er et tårn i den tyske byen Hagen til minne om politikeren Eugen Richter. Tårnet ble bygget i 1911, og er sammen med Bismarckturm og Kaiser-Friedrich-Turm ett av tre minnetårn i byen.
Fusjonsreaktor

En fusjonsreaktor er en reaktor som omgjør massesvinnet i en fusjonsprosess til energi ved hjelp av kjernefysisk fusjon. Det finnes hovedsakelig to typer fusjonsreaktorer; tokamaker og stelleratorer.
Det eksisterer i dag ingen fusjonsreaktorer med netto energiutbytte, og reaktorer for kommersiell energiproduksjon ligger 30-50 år fram i tid etter dagens utvikling.
En rekke fusjonsreaktorer for forskningsformål er i drift eller under planlegging. Mange av disse er av tokamak typen som ITER. Reaktorer med netto energiutbytte forventes omkring år 2025.
Rosenbergia

Utseende

Store (30-60 millimeter), vanligvis lyst brune trebukker. Kroppen er ganske mørk, men ofte tett kledt med gulaktig bestøvning. Pronotum har en kraftig pigg på sidene. Dekkvingene har en pigg på "skuldrene", som er rettvinklede, dekkvingene smalner jevnt av bakover. Artene i denne slekten kan være ganske fargerike, ofte med røde eller hvite tegninger, eller svarte flekker. Antennene er kraftige, omtrent så lange som kroppen hos hunnene, noe lengre hos hannene.

Utbredelse

Slekten er utbredt i den indo-malayiske økosonen, med et tyngdepunkt på Ny-Guinea.
Noen få av artene lever i det nordlige Australia og Salomonøyene.
Battistero di San Giovanni

Dåpskapellet i Firenze (Italiensk: «Battistero di San Giovanni») er en religiøs bygning i Firenze, Italia, og den har status som en liten basilika. Det oktagonale dåpskapellet står delvis plassert på både Piazza del Duomo og Piazza di San Giovanni, rett overfor Santa Maria del Fiore og klokketårnet til Giotto.
Dåpskapellet er en av de eldste bygningene i byen, konsturert mellom 1059 og 1128 i den fiorentinske romanske stilen.
Selv om den fiorentinske stilen ikke ble spredt over Italia like mye som den romanske fra Pisa eller Lombardia, var dens innflytelse avgjørende for den videre utvikling av arkitekturen, og den dannet grunnlaget som Francesco Talenti, Leon Battista Alberti, Filippo Brunelleschi og andre arkitekter opprettet renessansearkitekturen fra. I forhold til den florentinske romanske stilen kan en snakke om en "proto-renessanse", men samtidig kan en også se en tydelig innflytelse av arkitektoniske tradisjoner fra sen-antikken i Italia, som for eksempel finnes i San Salvatore i Spoleto, Tempelet i Clitumnus eller kirken Sant'Alessandro i Lucca.
Dåpskapellet er kanskje best kjent for sine tre sett med kunstneriske viktige bronsedører med relieff-skulpturer. De sørlige dørene er laget av Andrea Pisano, og i nord og i øst er dørene laget av Lorenzo Ghiberti. De østlige dørene ble senere omtalt som "Paradisets Dører" av Michelangelo.
Den italienske poeten Dante Alighieri og mange andre kjente renessansepersoner, inkludert medlemmer av Medici-familien, ble døpt i dette dåpskapellet. Faktisk ble alle fiorentinere av katolsk tro døpt her fram til slutten av 1800-tallet.
Abergavenny

Navnet

Navnet på stedet er avledet fra et brytonisk (keltisk) ord Gobannia i betydningen «elven til smedene», og er en henvisning til byens førromerske betydning i jernframstilling. Navnet er beslektet til det moderne walisiske ordet gof, «smed», og er også knyttet til den legendariske smeden Gofannon i walisisk folkeminne. Elvens navn ble senere kalt Gafenni på walisisk, og byens navn ble Abergavenny i betydningen «munningen (walisisk: Aber) til Gavenny (Gafenni)». I walisisk kan den forkortede formen Y Fenni ha kommet i bruk i en meget kort periode på 1400-tallet, skjønt uttalt tilsvarende i engelsk og walisisk er den engelske stavingen Abergavenny vanlig i bruk.

Romersk tid

I romersk tid var stedet kjent som Gobannium. Det lå en liten romersk befestning som voktet veien gjennom Uskdalen for å holde fred mellom de ulike stammefolkene i fjellene. Det finnes bare små spor etter festningen.

Middelalderen

På 1100- og 1200-tallet var byen ofte åsted for grensestrider. Giraldus Cambrensis fortalte at festningen i 1173 ble tatt av waliserne. Hamelyn de Baalun, første lord av Abergavenny, grunnla et benediktinerkloster der. William de Braose sørget for at det ble gitt tiende av slottets og byens inntekter for å finansiere klosteret. Det ble oppløst ved reformasjonen. Kirken St. Mary's er den gamle klosterkirken, men den er ombygget i gotisk stil.
Under den engelske borgerkrigen besøkte Karl I av England byen før beleiringen av Raglan Castle i 1645. Han styrte personlig rettssaken mot Trevor Williams og andre parlamentarianere.

Tidlig moderne tid

I 1639 ble byen inkorporert under et charter. Et nytt charter med større privilegier ble skrevet i 1657, men det ser ikke ut til at det ble formelt utstedt. Fordi byens embetsmenn nektet å avlegge troskapsed til Vilhelm III i 1688 ble charteret annullert, og det gikk nedover med byens velstand.
Tittelen lord av Abergavenny ble innført i normannisk tid. Den ble så definert som et baroni for William Beauchamp, første baron Abergavenny (død 1411). I 1784 ble den erstattet av en jarletittel, som i sin tur ble erstattet av tittelen marki av Abergavenny i 1876. Den nåværende marki er Christopher George Charles Nevill, 6. marki av Abergavenny.

Sport

Abergavenny Thursdays Football Club ble grunnlagt i 1927, og spiller pr. 2005 i Gwent County Leagues tredje divisjon. Bare femten år tidligere var den et av topplagene i Wales, med seiere i Welsh Football League i 1991 og 1992. I 1993, etter at den nye League of Wales hadde blitt opprettet, rykket den ned, og har siden falt to divisjoner til.
Byen var vertskap for det nasjonale Eisteddfod i 1913.
Fonsorbes

Fonsorbes er en fransk kommune som ligger sør for Toulouse, i departementet Haute-Garonne. 11 301 innbyggere bor i byen, ifølge INSEE.
Red Fang

Red Fang er et amerikansk heavy metal-band fra Portland, Oregon, dannet i 2009.
Anna Karenina (1935)

Handling

Anna Karenina (Greta Garbo) er en pliktoppfyllende hustru til karrierejegeren Karenin (Basil Rathbone) og en oppofrende mor. Hun vet hvordan det er å være tilfreds, men har aldri opplevd ekte kjærlighet. En dag møter hun den ildfulle grev Vronsky (Fredric March), og hun blir hodestups forelsket i ham. For hans skyld setter hun ekteskapet, familien, sin sosiale posisjon og til slutt også livet sitt på spill.
Samiske geografiske navn i Lierne

Samiske geografiske navn i Lierne (knr 1738) angir stedsnavn i Lierne kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Lierne kommune.
Paddy Ashdown

Bakgrunn

Ashdown ble født i India der hans far var kaptein i den britisk-indiske hær. Faren var ikke-praktiserende katolikk, moren protestant. Han vokste opp i Nord-Irland (derav kallenavnet Paddy), der faren hadde kjøpt en gård i 1945 nær Comber ved Donaghadee. Han gikk først på den lokale skolen og så på skole i Bangor og fra han var 11 år ved internatskolen Bedford School i Bedford i England, der aksenten hans førte til at han fikk tilnavnet.

Tidlig karriere

Mellom 1959 og 1972 var han offiser i Royal Marines. Han var i spesialstyrkene som nærkampspesialist og dykker. Etter tiden i Royal Marines arbeidet han blant annet i utenriksdepartmentet og i næringslivet.
Han arbeidet så en tid som britisk diplomat. Det kom påstander om at han arbeidet for MI6 under diplomatisk cover da han var ved FN i Genève, men han kommentert ikke dette offentlig (selv om pressen meldte at det glapp ut av ham på eldre dager). Ved FN var Ashdown ansvarlig for relasjonene til en rekke FN-organisasjoner, involvert i forhandlinger om en rekke internasjonale avtaler, inkludert noen aspekter ved Helsingfors-erklæringen av 1975.

Politisk virke

I 1983 ble han innvalgt i Underhuset som representant for det liberale parti. Da de liberale gikk sammen med Social Democratic Party (SDP) og dannet liberaldemokratene i 1988, ble han valgt til det nye partiets første leder.
Som partileder gikk han inn for samarbeid med Labour og hadde hemmelige møter med Tony Blair om muligheten av en koalisjonsregjering. Samarbeidet fortsatte også etter 1997, blant annet vedrørende lovreformer. Partiene fremla blant annet en utredning om valgsystemet, som foreslo at et proporsjonalt valgsystem skulle innføres. Regjeringen antok imidlertid ikke forslaget, og etter at Charles Kennedy etterfulgte Ashdown som partiledere i 1999 ble samarbeidet mellom de to partiene hvilende.
Etter at han gikk av ble Ashdown tildelt Den britiske Imperieordenen i 2000 som Knight Commander, og ble deretter adlet som Baron Ashdown of Norton-sub-Hamdon, of Norton-sub-Hamdon in the County of Somerset da han forlot underhuset ved valget i 2001.

Etter britisk politikk

Etter å ha gått ut av den aktive britiske politikk ble han det internasjonale samfunns høye representant i Bosnia og Hercegovina i mai 2002. Han gikk inn for  internasjonale innsatser i regionen og vitnet i rettssaken mot Slobodan Milošević. Han ble i denne posten til 2006.
Ashdown ble i 2015 utnevnt til medlem av Order of the Companions of Honour.
Jærbladet

Jærbladet er en avis som har hovedkontor på Bryne i Time kommune på Jæren. Avisen kommer ut tre ganger i uka (mandag, onsdag og fredag). Den dekker jærkommunene Hå, Time og Klepp.I 2009
Avisen ble stiftet i 1949 av Jon Fatnes. Han var redaktør fram til han døde i 1979. Jostein Fylling tok over som redaktør i 1980 og fram til 1995. Ivar Rusdal, som også er en av tre eiere av avisen, var sjefredaktør fra 1995 og fram til 2008. Kjell Olav Stangeland var redaktør fra 2008 til 2013. Nåværende redaktør er Hilde Garlid.
Fra starten i 1949 var Jærbladet en avis med mye nynorsk. Etter hvert er det også blitt en del bokmål i avisen. 
Jærbladet blir eid og utgitt av Jærbladet AS. Jærbladet AS er igjen eid av Jæren Avis AS. 
30. april 2004 gikk Jærbladet over til tabloidformat.
Parisolea

Utseende

Middelsstore, gule skarabider, gjerne med rødlige lengdestriper.

Levevis

Artene er knyttet til skog, der larvene utvikler seg i råtnende trestokker. Utviklingen tar trolig to år. De voksne billene eter trolig blader.

Utbredelse

Slekten er utbredt i Mellom-Amerika, fra Mexico i nord til Costa Rica i sør.
Perpetuum mobile

Perpetuum mobile er latin, og betyr evig bevegelse. Dette var navnet tidligere tiders forskere brukte til å betegne en hypotetisk maskin, som skulle kunne gå til evig tid, uten at driv- eller brennstoff tilføres. Mer folkelig har den ofte blitt kalt for evighetsmaskin.
Det var fysikeren Clausius som foreslo at termodynamikkens andre hovedsetning kunne formuleres i utsagnet om at «det er umulig å konstruere en syklisk maskin som ikke har noen annen virkning enn å overføre varme fra et kaldt til et varmere legeme». Dette utsagnet kunne da vises å være ensbetydende med at perpetuum mobile er umulig. En evighetsmaskin bryter også med Termodynamikkens første hovedsetning som sier at mengden energi er konstant. Dette betyr at en maskin kan ikke gi ut mer energi enn den blir tilført.
Det var termodynamikkens store fortjeneste, at den kunne gi fred til alle de forskerne som hadde viet sine liv til å finne opp en evighetsmaskin, da det altså viste seg å være umulig. Dette har likevel ikke stoppet folk i nyere tid fra å prøve. Spesielt kan nevnes Howard Johnson som i 1979 lyktes i å få patent US4151431  hos det amerikanske patentkontoret, for en såkalt magnetmotor. Denne skulle utnytte en kombinasjon av magneter i en rotor som skulle gi større kraft i en rotasjonsretning enn i den andre. Det skulle slik bli skapt en rotasjon uten tilførsel av energi.
En kan tenke seg en «maskin» som aldri stopper opp, for eksempel en romstasjon som roterer til evig tid. Dette er mulig etter Newtons første lov, som sier at en gjenstand holder seg i ro eller i konstant bevegelse dersom ingen krefter virker på den. Men romstasjonen bruker ikke rotasjonen sin til å lage strøm, overføre varme eller utføre andre arbeid, dette ville bryte med termodynamikkens første og andre hovedsetning. Når den ikke kan gjøre noe av dette kan den egentlig ikke kalles en maskin heller.
Lignende argument kan føres for at superledere, der elektrisk strøm kan sendes i ring til evig tid uten tap, ikke kan brukes til å konstruere en evighetsmaskin.
Deep Throat (Watergate)

Deep Throat var psevdonymet brukt på den hemmelige kilden til journalistene Bob Woodward og Carl Bernstein i The Washington Post, da de avslørte hemmelig avlytting av Demokratenes valgkamplokaler i 1974. Skandalen som etterfulgte avsløringen ble kjent som Watergate-skandalen, oppkalt etter et hotell i Washington D.C..
Identiteten til Deep Throat ble holdt hemmelig i mange år, inntil 31. mai 2005, da den tidligere FBI-agenten Mark Felt uttalte at det var han som var mannen bak psevdonymet. Woodward og Bernstein bekreftet i en separat uttalelse at dette stemte.
Silvia

Etymologi

Silvia er dannet som en feminin form av mannsnavnet Silvius, som er dannet av det latinske ordet silva, «skog».
Silva er en kortform av navnet. Sylvia er en engelsk, tysk og nordisk variant av navnet. Sølvi og Sylvi er nordiske kortformer av Sylvia, men kan også være varianter av Solveig.
Sylvie er en fransk form av navnet. Silvija er en kroatisk, slovensk og bulgarsk (Силвия) form av navnet. Szilvia er en ungarsk form av navnet. Sylwia er en polsk form av navnet.
Mott

Utseende

Små til store møll (vingespenn 10 – 150 mm, de fleste under 60 mm), ofte bleke eller grålige på farge, men noen mer fargerike. Kroppen er slank til ganske kraftig, hodet forholdsvis lite med runde, utstående fasettøyne. Labialpalpene er vanligvis forholdsvis lange, antennene middels lange og trådformede. Sugesnabelen er vanligvis velutviklet, kledt med skjell ved roten. Forvingene er avrundet trekantede, ofte nokså smale, bakvingene brede og avrundede, og bæres ofte sammenfoldet når sommerfuglen hviler. Beina er forholdsvis lange og slanke. Larvene er vanligvis tykke og sylindriske, med korte bein og sparsomme, korte hår, som oftest hvite.

Levevis

Mottenes larver kan finnes i mange ulike miljøer. Voksmøll (Galleriinae) lever i bikuber og vepsebol der larvene spiser av bolene eller vokskakene. Mange arter spiser tørre plantedeler, for eksempel frø, og kan gjøre stor skade i korn, nøtter, mel eller lignende. Disse har gjerne blitt transportert over hele Jorden med handel, men kan gjerne bare greie seg innendørs i Nord-Europa. Melmøll (Ephestia kuehniella), kakaomøll (Ephestia elutella), Pyralis farinella og Plodia interpunctella er særlig brysomme. Noen arter i slekten Laetilia (Phycitinae) er rovdyr som lever av skjoldlus (Coccoidea), og noen medlemmer av Chrysauginae lever i maurtuer. Tre søramerikanske slekter i Chrysauginae er knyttet til dovendyr. De voksne møllene lever i dovendyrenes lurvete pels, og larvene utvikler seg i gjødselen de legger fra seg på bakken. Noen arter i Phycitinae har blitt brukt i biologisk kontroll av kaktus, særlig kjent er Cactoblastis cactorum som ble innført fra Amerika til Australia og der effektivt kontrollerte fikenkaktus (Opuntia sp.) som hadde tatt over store områder.
De fleste mott-artene har larver som lever på eller i levende planter.

Kilder

Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler:
Hammarslund

Hammarslund er et tettsted i Kristianstad kommune i Skåne län i Sverige. I 2010 hadde tettstedet 461 innbyggere.